
Për miratimin, në parim të projektit të shërbimeve bujqësore dhe të marrëveshjes ndërmjet qevrisë së republikës së shqipërisë dhe shoqatës ndërkombëtare për zhvillim (ida) për paradhënie për përgatitjen e projektit

Në mbështetje të nenit 100 të Kushtetutës dhe të nenit 7, të ligjit nr.8371, datë 9.7.1998, “Për lidhjen e traktateve dhe marrëveshjeve ndërkombëtare”, me propozimin e Ministrisë së Bujqësisë dhe Ushqimit, Ministrisë së Financave dhe Ministrisë së Bashkëpunimit Ekonomik dhe Tregtisë, Këshilli i Ministrave

Vendosi:

1.Miratimin, në parim, të projektit të shërbimeve bujqësore.
2.Miratimin, në parim, të marrëveshjes me shkëmbim letrash, ndërmjet qeverisë së republikës së Shqipërisë dhe Shoqatës Ndërkombëtare për Zhvillim (IDA) për paradhënien prej 554 730 (pesëqind e pesëdhjetë e katër mijë e shtatëqind e tridhjetë) USD-sh, për projektin e shërbimeve bujqësore.
3.Ngarkohet Ministria e Bujqësisë dhe Ushqimit të krijojë njësinë e menaxhimit të projektit dhe të përdorë fondet e paradhënies, sipas kushteve të përcaktuara në marrëveshje.
Ky vendim hyn në fuqi menjëherë.

